מוזיאון הפלמ"ח

מוזיאון הפלמ"ח הוא מוזיאון ומרכז חינוכי המציג את מורשת הפלמ"ח באופן חווייתי אור-קולי, באמצעות סיפור עלילתי אשר מדגים את השלבים השונים בתולדות הארגון: הקמת הפלמ"ח, האימונים, המאבק במנדט הבריטי, הפעילות במסגרת ההעפלה וההשתתפות במלחמת העצמאות. המוזיאון שוכן ברמת אביב שבתל אביב. מנהלת המוזיאון נכון לשנת 2023 היא שירי ארליך פרסול. היסטוריה הבטחה להקמת המוזיאון בצמוד למוזיאון ארץ ישראל ניתנה על ידי שלמה להט, ראש עיריית תל אביב יפו, עוד בשנת 1980. המוזיאון הוקם בשנת 2000 ביוזמת עמותת דור הפלמ"ח, ולאחר השלמתו הועבר לרשות יחידת המוזיאונים של משרד הביטחון. מבנה המוזיאון המוזיאון בנוי סביב חורשת אורנים על גבי רכס כורכר, והארכיטקטורה שלו משלבת חומרים ודימויים אשר אמורים להזכיר מלחמה ותקומה, כמו למשל בטון חשוף ועץ גס. מבנה המוזיאון תוכנן על ידי האדריכלים צבי הקר ורפי סגל. על המוזיאון התצוגה בבית הפלמ"ח היא חוויה דרמטית-תאטרלית שמטרתה להעביר למבקרים את חוויית הפלמ"ח ואת חלקו במלחמת העצמאות ובהקמת מדינת ישראל. המבקר נע בין חללים המשלבים תפאורות תלת-ממדיות, אפקטים אור-קוליים, חומרים דוקומנטריים וקטעי וידאו מומחזים. את המוזיקה אשר מלווה את התערוכה הלחין ועיבד יוני רכטר. המבקר מצטרף ל"מסע" דרמטי בעקבות קבוצת צעירים אשר מתגייסים לשורות הפלמ״ח עם הקמתו, ומלווה אותם בין נופים גאוגרפיים ואירועים היסטוריים. מהלך האירועים, הרקע ההיסטורי, אופיו ופעילותו של הפלמ"ח מובאים כולם באמצעות סיפורם של אנשי הקבוצה. את הסיור מלווים חיילים אשר משרתים במוזיאון במסגרת השירות הסדיר שלהם. עיצוב הפרויקט (בראשות אליאב נחליאלי) זכה בפרס THEA לשנת 2000 (Theme Entertainment Association). פרט לתצוגה הקבועה, המוזיאון גם מכיל את החלקים הבאים: חדר נופלי הפלמ"ח אוצר תמונות הפלמ"ח תערוכות מתחלפות ארכיון וסרטיית הפלמ"ח. מדי שנה נערך במוזיאון טקס ביום הזיכרון לחללי מערכות ישראל. אירועים בבית הפלמ"ח בבית הפלמ"ח נערכים אירועים רבי משתתפים באולם האירועים: ימי הולדת 100 של עמוס חורב, תזכורות לבוגרי הפלמ"ח, אירוע חגיגי לסופר והמשורר פוצ'ו, שיח לוחמים, ימי זיכרון לחללי צה"ל, חגיגות לרגל יום העצמאות, חגיגות לרגל ל"ג בעומר, היום שבו הוקם הפלמ"ח, ואירועים חשובים נוספים. האירועים שנערכים בבית הפלמ"ח מותאמים בתוכנם לאירועים המצוינים: ימי הולדת לבוגרי הפלמ"ח, יום הזיכרון לחללי צה"ל, ושיח לוחמים. לאירועים מגיעים מאות אורחים. בסיום האירועים, הקהל שר בבבקיאות את המנון הפלמ"ח ואת ההמנון הלאומי. חשיבות רבה של שמירת המורשת של העם היהודי והציונות. 85 שנה להקמת הפלמ"ח בל"ג בעומר בשנת 2026 צוין יום ההולדת להקמת ארגון הפלמ"ח. האירוע נערך ברחבה תחת כיפת השמים. דיברו באירוע בנים ונכדים של לוחמים מהפלמ"ח, וזמרת שרה שירים שמזכירים את שירי הפלמחניקים. שיר הרעות, רבותי ההיסטוריה חוזרת, ושירים נוספים. מנהל מפתיחתו בשנת 2000 ניהל זאב לכיש את המוזיאון. בשנת 2019, הוא הוחלף על ידי שירי ארליך פרסול. ראו גם מוזיאון ההגנה קישורים חיצוניים אתר האינטרנט הרשמי של מוזיאון הפלמ"ח מוזיאון הפלמ"ח, אתר הפלמ"ח מוזיאון הפלמ"ח, אתר משרד הביטחון מוזיאון הפלמ"ח (אורכב 04.03.2016 בארכיון Wayback Machine), המועצה לשימור אתרים אורית שחם-גובר, מהפוליטיקה של הייצוג לפואטיקה של התצוגה: שלבי ההתהוות של תכנון התצוגה בבית הפלמ"ח, ארכיון 17, 2013, עמ' 19–40. הערות שוליים